CELEX: C2005/155/37
Language: el
Date: 2005-06-25 00:00:00
Title: Διάταξη του Πρωτοδικείου των Ευρωπαϊκών Κοινοτήτων, της 10ης Μαρτίου 2005, στην υπόθεση T-269/00, Baglioni Hotels S.p.A και Sagar Srl κατά Επιτροπής των Ευρωπαϊκών Κοινοτήτων (Κρατικές ενισχύσεις — Απόφαση της Επιτροπή διαπιστώνουσα το ασυμβίβαστο προς την κοινή αγορά των καθεστώτων παρανόμων ενισχύσεων και επιβάλλουσα την αναζήτηση των ασυμβιβάστων ενισχύσεων — Αποκλεισμός της εθνικής διαδικασίας αναζητήσεως — Προσφυγή ακυρώσεως — Έλλειψη ενεργητικής νομιμοποιήσεως — Απαράδεκτο)

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/19
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ ΤΩΝ ΕΥΡΩΠΑΪΚΏΝ ΚΟΙΝΟΤΉΤΩΝ
   
   της 10ης Μαρτίου 2005
   στην υπόθεση T-269/00, Baglioni Hotels S.p.A και Sagar Srl κατά Επιτροπής των Ευρωπαϊκών Κοινοτήτων (1)
   
   (Κρατικές ενισχύσεις - Απόφαση της Επιτροπή διαπιστώνουσα το ασυμβίβαστο προς την κοινή αγορά των καθεστώτων παρανόμων ενισχύσεων και επιβάλλουσα την αναζήτηση των ασυμβιβάστων ενισχύσεων - Αποκλεισμός της εθνικής διαδικασίας αναζητήσεως - Προσφυγή ακυρώσεως - Έλλειψη ενεργητικής νομιμοποιήσεως - Απαράδεκτο)
   (2005/C 155/37)
   Γλώσσα διαδικασίας: η ιταλική
   Στην υπόθεση T-269/00, Baglioni Hotels S.p.A και Sagar Srl, με έδρα τη Βενετία (Ιταλία), εκπροσωπούμενες από τους A. Vianello, M. Merola και M. Pappalardo, δικηγόρους, με τόπο επιδόσεων στο Λουξεμβούργο, υποστηριζόμενες από την Ιταλική Δημοκρατία (εκπρόσωπος: M. U. Leanza, με τόπο επιδόσεων στο Λουξεμβούργο), κατά Επιτροπής των Ευρωπαϊκών Κοινοτήτων (εκπρόσωπος: V. Di Bucci, επικουρούμενος από τον A. Dal Ferro, δικηγόρο, με τόπο επιδόσεων στο Λουξεμβούργο), με αντικείμενο αίτηση ακυρώσεως της αποφάσεως 2000/394/EΚ της Επιτροπής, της 25ης Νοεμβρίου 1999, σχετικά με τα μέτρα ενίσχυσης σε επιχειρήσεις της Βενετίας και της Chioggia που προβλέπονται από το νόμο αριθ. 30/1997 και το νόμο αριθ. 206/1995, περί απαλλαγών ή μειώσεων των κοινωνικών εισφορών (ΕΕ 2000, L 150, σ. 50), το Πρωτοδικείο (δεύτερο πενταμελές τμήμα), συγκείμενο από τους. J. Pirrung, πρόεδρο, A.W.H. Meij, N.J. Forwood, I. Pelikánová, Σ. Παπασάββα, δικαστές, γραμματέας: H. Jung, εξέδωσε στις 10 Μαρτίου 2005 διάταξη με το ακόλουθο διατακτικό:
   
               1)
            
            
               Απορρίπτει μερικώς την προσφυγή ως απαράδεκτη, καθόσον ασκήθηκε από την εταιρία Baglioni Hotels S.p.A.
            
         
               2)
            
            
               Η εταιρία Baglioni Hotels S.p.A φέρει τα δικαστικά της έξοδα.
            
         
               3)
            
            
               Η Επιτροπή φέρει τα δικαστικά έξοδα στα οποία έχει υποβληθεί μέχρι σήμερα σε σχέση με την ασκηθείσα από την Baglioni Hotels S.p.A. προσφυγή.
            
         
               4)
            
            
               Η Ιταλική Δημοκρατία φέρει τα δικαστικά έξοδα στα οποία έχει υποβληθεί μέχρι σήμερα σε σχέση με την ασκηθείσα από την Baglioni Hotels S.p.A. προσφυγή.
            
         
               5)
            
            
               Επιφυλάσσεται ως προς τα έξοδα.
            
         
      (1)  ΕΕ C 355 της 09.12.2000.